POSIBLES IDEAS PARA UNHA HOMILÍA CON NENOS

05 novembro 2017

Cando tantos pesos me esmagan

o teu AMOR é a chave que LIBERA.

**1. VER: El estrés de la vida.**

--Hai persoas que vemos ás veces cansas, tensas, pola vida atafegante que levan xa sexa porque teñen a axenda saturada de actividades, pasan por un mal momento, etc? Son xente que se sente pechada, esmagada polas circunstancias.

-Volvemos ver o debuxo de Fano da portada e dicimos o que nos suxire.

***Sentícheste nalgunha ocasión angustiado por algo? Que fixeches?***

**2**. **XULGAR: O amor de Xesús libéranos.**

- No evanxeo deste domingo, Xesús fainos ver a postura hipócrita dos fariseos: ***“facede e cumpride todo o que vos digan; pero non fagades o que eles fan, porque eles din, pero non fan. Lean fardos pesados e cárganllos á xente nos ombreiros, pero eles non están dispostos a mover un dedo para empuxar. Todo o que fan é para que os vexa a xente”.***

**+ QUE NOS QUERE DICIR XESÚS?**

1.**Que non sexamos como os fariseos:**

-**Os fariseos** eran os sacerdotes dos xudeus que por entón eran hipócritas, aparentaban o que non eran e explotaban á xente humilde enchéndoa de cargas, de pesos insoportables para aproveitarse do seu diñeiro.

-**A xente sufría** porque para ser crentes tiñan que cumprir moitas leis moi duras e difíciles co que a relixión era unha carga pesada e insoportable. *Non sexamos incoherentes dicindo que facemos o que non facemos, mentindo, nin nos aproveitemos de ninguén****.***

**2.Para Xesús o esencial do cristián é amar:**

- Xa a vida ten as súas cargas: unhas botámonolas nós, bótanolas a sociedade e outras pónnolas a vida.

-***Xesús non nos impón leis***, cargas, só nos pide que AMEMOS, amemos a Deus e ao próximo, tal como nos dicía o mandamento novo da semana pasada. Esa é a súa única norma … O sentirnos amados por el fainos cambiar de vida, vivir para el pois o amado só sabe amar. *Non botemos as nosas cargas aos demais, non sexamos carga para ninguén… Só amemos.*

3.X**esús regalounos a chave do amor que libera:**

- O AMOR de Xesús non pesa, non esmaga… ***Ten experiencia do seu amor por ti.***

-Descobre a Xesús que está sempre aí coa chave da liberdade e do AMOR abrindo, dando posibilidades, tendendo pontes …

***Descubriches que o seu amor te libera?***

**3. ACTUAR: Adiante, é tempo de chaves para abrir, tempo de amar.**

-Dialogade sobre como utilizar a chave do amor, de que podemos liberar…

***Que estás disposto/a a facer? E en grupo?***

**LECTURAS**

* **Malaquías 1, 14b - 2, 2b. 8-10:** *Separástesvos do camiño recto e fixestes que moitos tropecen na lei.*

Eu son un gran rei, di o Señor do universo, e todas as nacións temen o meu nome. Isto é o que vos mando, sacerdotes: Se non escoitades e non poñedes todo o voso corazón en glorificar o meu nome, di o Señor do universo, enviareivos a maldición. Separástesvos do camiño recto e fixestes que moitos tropecen na lei, invalidando a alianza de Leví, di o Señor do universo. Pois eu tamén vos vou a facer desprezables e viles para todo o pobo, xa que a vosa boca non gardou o camiño recto e fostes parciais na aplicación da lei. Non temos todos un mesmo pai? Non nos creou o mesmo Deus? Por que entón nos traizoamos uns a outros profanando a alianza dos nosos pais**?**

***Palabra do Señor.***

* **Salmo 130: R/.  Garda a miña alma na paz, xunto a ti, Señor.**
* **1ª Tesalonicenses 2, 7b-9. 13*:*** *Desexabamos entregarvos non só o Evanxeo de Deus, senón ata as nosas propias persoas*.

Irmáns: Portámonos con delicadeza entre vós, como unha nai que coida con agarimo dos seus fillos. Queriámosvos tanto que desexabamos entregarvos non só o Evanxeo de Deus, senón ata as nosas propias persoas, porque vos gañastes o noso amor. Recordade, irmáns, os nosos esforzos e fatigas; tras o Evanxeo de Deus. Xa que logo, tamén nós damos grazas a Deus traballando día e noite para non ser gravosos a ninguén, proclamamos entre vós sen cesar, porque, ao recibir a palabra de Deus que vos predicamos, acolléstela non como palabra humana, senón, cal é en verdade, como palabra de Deus que permanece operante en vós os crentes. ***Palabra do Señor.***

* **Mateo 23,1-12*:*** *Eles din, pero non fan.*

**Narrador:** Naquel tempo, falou Xesús á xente e aos seus discípulos, dicindo:

**Xesús:** -«Na cátedra de Moisés sentaron escríbalos e os fariseos: facede e cumpride todo o que vos digan; pero non fagades o que eles fan, porque **eles din, pero non fan**. Lean fardos pesados e cárganllos á xente nos ombreiros, pero eles non están dispostos a mover un dedo para empuxar. **Todo o que fan é para que os vexa a xente**: alargan os filacterios e agrandan as orlas do manto; gústanlles os primeiros postos nos banquetes e os asentos de honor nas sinagogas; que lles fagan reverencias nas prazas e que a xente os chame “rabbí”.  
Vós, en cambio, non vos deixedes chamar “rabbí”, porque uno só é o voso mestre e todos vós sodes irmáns. E non chamedes pai voso a ninguén na terra, porque uno só é o voso Pai, o do ceo. Non vos deixedes chamar mestres, porque uno só é o voso mestre, o Mesías. **O primeiro entre vós será o voso servidor.** O que se enaltece será humillado, e o que se humilla será enaltecido».

*Palabra do Señor.*

***(Narrador- Xesús).***